**3-та учебна седмица** Домашна работа по български език- 3 клас

*Моля, препишете в тетрадките:*

**Пренасяне на част от думата. Преговор**

За да пренесем част от дума на следващия ред, трябва да я разделим на срички. Думи, които имат една сричка не се пренасят. Една буква от думата не остава сама на ред.

Домашна работа по Човекът и обществото- 3 клас

*Моля, препишете в тетрадките:*

**Траките- най- старите жители на днешните български земи.**

**Вярванията и съкровищата на траките**

Най- старите обитатели на днешните български земи били траките. Те живеели на племена- серди, одриси и други. Отглеждали зърнени храни, лозя, произвеждали мед, отглеждали овце и крави, но най- много почитали конете.

Траките вярвали в различни богове. Най- много почитали Тракийския конник. Те погребвали своите владетели в гробници с много стенописи и вещи на мъртвия за другия живот.Най- известният тракийски герой е **Орфей**. Той свирел и пеел божествено.

Домашна работа по четене- 3 клас

*Моля, прочетете стихотворението „ Родина“ от Младен Исаев, което се намира на обратната страна на листа с домашната работа. Изберете си едно стихче и го научете наизуст. По желание можете да научите цялото стихотворение.*

*Родина*

*Младен Исаев*

*Имам хубава Родина.*

*Тя е слънчева градина*

*със широки равнини*

*и високи планини.*

*Из планинските горички*

*тичат весели сърнички,*

*между буките зелени*

*бродят пъргави елени.*

*Пролет дойде ли, тогава*

*всяко клонче разцъфтява,*

*вятър листите люлее,*

*славейче в гората пее.*

*Аз обичам и полето,*

*и горите, и небето-*

*мила си ми, Татковино,*

*моя българска Родино!*